recursal/SuperWikiNEXT-32B huggingface dataset:
**தேங்காய் நண்டு** (*coconut crab*) என்பது உலகின் இன்று வாழும் மிகப் பெரிய கணுக்காலி உயிரினம் ஆகும். இவை 10 கால்களையும் மற்றும் ஓட்டினாலான உடலமைப்பையும் கொண்டது. இவை சுமார் 40 செமீ நீளமும், 4.1 கிகி நிறையும் உடையவை. இவை மரங்களின் மீது, குறிப்பாக தென்னை மரங்களின் மீது ஏற வல்லவை. இந்த நண்டினங்கள் இந்தியப் பெருங்கடல் மற்றும் பசிபிக் பெருங்கடலுக்குட்பட்ட தீவுகளில் மட்டும் காணப்படுகின்றன‌. இவ்வகை நண்டுகள் கடலில் முட்டையிடும். சில நாள்களுக்குப் பின்னர் முட்டையில் இருந்து வெளிவரும் குஞ்சுகள், சிப்பி மற்றும் சங்குகளில் ஒட்டிக் கொண்டு வாழத் தொடங்கும். ஓரளவுக்கு வளர்ச்சி அடைந்த பின்னர், நிலத்தில் குழிகளைத் தோண்டி, அதில் தேங்காய் நார்களைப் பரப்பி வாழும்.

போறா-போறா தீவுகளில் தேங்காய் நண்டுகள்
இந்திய பெருங்கடலில் ஆஸ்திரேலியாவின் ஒரு பகுதியான கிருஸ்த்மஸ் தீவில் வாழும் இந்த வகை நண்டுகள் 3 அடிகள் நீளத்துடன், 4 கிலோ எடைகள் கொண்டதாக உள்ளது. இது தன் ஒரு காலால் ஒரு தேங்காயை உடைக்கும் திறன் படைத்ததாக உள்ளது.

மேற்கோள்கள்
-----------

1. ↑  ராமேஸ்வரம் ராஃபி (20 நவம்பர் 2013). "மதுரை: அழியும் அபாயத்தில் தேங்காய் நண்டுகள்!". தி இந்து. 25 நவம்பர் 2013 அன்று பார்க்கப்பட்டது.
2. ↑  மசாலா: ராட்சச நண்டுகள்! தி இந்து தமிழ் 06 பிப்ரவரி 2016
**தேசம்** (Nation) என்பது பெரும்பாலும் ஒரே மொழியை தாய்மொழியாய் கொண்ட இனக் குழுக்கள் வாழும் தாய்நிலப் பகுதிகளாகும். நாடு (Country) என்பது நிர்வாகத்துக்காக தோற்றுவிக்கப்பட்ட பகுதியாகும். உலகில் பல தேசங்களை கொண்ட நாடுகளும் உண்டு. ஒரே மொழியை தாய்மொழியாய் கொண்ட இனக் குழுக்கள் வாழும் தாய்நிலப் பகுதிகள் பல நாடுகளாக பிரிந்தும் காணப்படுகின்றன.

தமிழ் மரபும் உலக மரபும்
-----------------------

பெரும்பாலும் தேசம் என்பதற்கு மொழி, மரபு, இனக்குழு, குடிவழக்கு போன்றவை ஒருங்கே அமையப்பெற்றதாக வரையறை வைக்கப்படுகிறது. சங்க இலக்கியங்களில் தமிழ்த்தேசம் என்பதற்கு வரையறையாக மொழியே வைத்துச் சொல்லப்படுகிறது. அதன்படி வேங்கடம் முதல் குமரி வரை தமிழ்த்தேசம் என வரையறுக்கப்பட்டது. வேங்கடத்துக்கு வடக்கில் வேற்று மொழியாளர்களான வடுகர்கள் வாழும் வடுகர் தேஎம் என்னும் மொழி பெயர்ந்த தேயம் வருவதாக கூறப்படுகிறது.

குறிப்புகள்
-----------

1. ↑  இந்தியா
2. ↑  கொரிய மொழி தேசம் தென்கொரியா என்றும் வடகொரியா என்றும் தற்போது வரை (2015) பிரிந்துள்ளமை.
3. ↑  **தமிழ்த்தேசியம் என்றால் என்ன?**, இராசேந்திரச் சோழன்

மேற்கோள்கள்
-----------

1. ↑  "தமிழ்கெழு மூவர் காக்கும்
மொழிபெயர் தேஎத்த பன்மலை யிறந்தே" (அகம். 31:14-15)
2. ↑  வடவேங்கடம் தென்குமரி அவ்இடை தமிழ் கூறும் நல்லுலகு
3. ↑  "குல்லைக் கண்ணி வடுகர் முனையது
பல்வேற் கட்டி நன்னாட் டும்பர்
மொழிபெயர் தேஎத்த ராயினும்
வழிபடல் சூழ்ந்திசின் அவருடை நாட்டே" (குறுந்தொகை 11::5-8)
4. ↑  "பனிபடு சோலை வேங்கடத் தும்பர்
மொழிபெயர் தேஎத்த ராயினும் நல்குவர்" (அகம்.211:7-8)
**தீப்ஸ்** (*Thebes*, கிரேக்கம்: Θήβα‎ , *திவா* [ˈθiva] ; பண்டைக் கிரேக்கம்: Θῆβαι , *தேபாய்* ) என்பது நடு கிரேக்கத்தின் போயோடியாவில் உள்ள ஒரு நகரம். இது காட்மஸ், ஓடிபஸ், டயோனிசசு, ஹெராக்கிள்ஸ் மற்றும் பிறர் சம்பந்தபட்ட கதைகளின் இடமாக கிரேக்கத் தொன்மவியலில் முக்கிய இடம் வகித்துள்ளது. தீப்ஸ் மற்றும் அதைச் சுற்றியுள்ள பகுதிகளில் நடந்த தொல்லியல் அகழ்வாய்வுகளில் மைசீனியன் குடியேற்றம் மற்றும் லீனியர் பி எழுத்துகளில் எழுதப்பட்ட களிமண் பலகைகள் கிடைத்தன. இது இத்தலம் வெண்கலக் காலத்தில் பெற்றிருந்த முக்கியத்துவத்தை இது குறிக்கிறது.

பண்டைய பிராந்தியமான போயோட்டியாவின் மிகப்பெரிய நகரமாக தீப்ஸ் இருந்தது. இது போயோடியன் கூட்டமைப்புக்குத் தலைமை வகித்தது. மேலும் இது பண்டைய ஏதென்சின் முக்கிய போட்டியாளராக இருந்தது. குறிப்பாக இது கிமு 480 இல் செர்கசின் தலைமையில் நடந்த கிரேக்கத்தின் மீதான பாரசீகத்தின் படையெடுப்பின் போது பாரசீகர்களுக்கு பக்கபலமாக இருந்தது. எபமினோண்டாசின் தலைமையிலான தீப்ஸ் படைகள் 371 கி.மு. இல் லியூக்ட்ரா போரில் எசுபார்த்தன் மேலாதிக்கத்தை முடிவுக்குக் கொண்டுவந்தன. மாசிடோனியா அதிகாரத்தில் உயர்ந்த போது, கிமு 338 இல் செரோனியா சமரில் தீப்ஸ் மற்றும் ஏதென்சு கூட்டணிமீது இரண்டாம் பிலிப் தீர்க்கமான வெற்றியைப் பெற்றார். கிமு 335 இல் பேரரசர் அலெக்சாந்தரால் அழிக்கப்படுவதற்கு முன்புவரை கிரேக்க வரலாற்றில் தீப்ஸ் ஒரு குறிப்பிடத்தக்க ஆற்றலாக இருந்தது. மேலும் கிரேக்கத்தை மாசிடோனியா வெற்றி கொண்ட காலக்கட்டத்தில் தீப்ஸ் மிகவும் மேலாதிக்கம் செலுத்தும் நகர அரசாக இருந்தது. பைசாந்தியன் காலத்தில், இந்த நகரம் அதன் பட்டாடைகளுக்கு பிரபலமானதாக இருந்தது.

நவீன நகரத்தில் உள்ள தொல்லியல் அருங்காட்சியகத்தில், காட்மியாவின் எச்சங்கள் (வெண்கல காலம் மற்றும் நகரத்துக்கு அண்மையிலுள்ள கோட்டை) மற்றும் சிதறியுள்ள பழங்கால எச்சங்கள் உள்ளன. நவீன தீப்ஸ் என்பது போயோட்டியாவின் பிராந்திய அலகின் மிகப்பெரிய நகரமாகும்.

நிலவியல்
--------

தீப்ஸ் ஒரு சமவெளியில், வடக்கே இல்கி ஏரி (பண்டைய எ*லிகா* ), தெற்கே அட்டிகாவிலிருந்து போயோட்டியாவைப் பிரிக்கும் சித்தாரோன் மலைகளுக்கு இடையில் அமைந்துள்ளது. இது கடல் மட்டத்திலிருந்து 215 மீ (705 அடு) உயரத்தில் உள்ளது. இது ஏதென்சுக்கு வடமேற்கே 50 கிமீ (31 மைல்) தொலைவிலும், லாமியாவிற்கு தென்கிழக்கே 100 கிமீ (62 மைல்) தொலைவிலும் உள்ளது. மோட்டர்வே 1 மற்றும் ஏதென்ஸ்-தெசலோனிகி இரயில்வே தீப்சை ஏதென்ஸ் மற்றும் வடக்கு கிரேக்கத்துடன் இணைக்கிறது. தீப்ஸ் நகராட்சி 830.112 கிமீ பரப்பளவைக் கொண்டுள்ளது. தீப்ஸ் நகராட்சி அலகு 321.015 கிமீ பரப்பளவிலும், தீப்ஸ் கம்யூனிட்டி சமூகம் 143.889 கிமீ பரப்பளவ்வைக் கொண்டுள்ளது.

நகராட்சி
--------

2011 இல், கல்லிக்ராடிஸ் சீர்திருத்தத்தின் விளைவாக, தீப்ஸ் பிளாட்டீஸ், திஸ்வி, வாகியா ஆகியவை ஒன்றாக இணைக்கப்பட்டு ஒரு பெரிய நகராட்சியாக உருவாக்கப்பட்டது. இந்த புதிய நகராட்சி தீப்ஸ் என்ற பெயரையே தக்க வைத்துக் கொண்டது. மற்ற மூன்று நகராட்சிகளும் புதிய பெரிய நகராட்சியின் அலகுகளாக மாறின.

குறிப்புகள்
-----------

1. ↑  Detailed census results 2011 (கிரேக்கம்)
2. ↑  "Population & housing census 2001 (incl. area and average elevation)" (PDF). National Statistical Service of Greece.
3. ↑  "ΦΕΚ A 87/2010, Kallikratis reform law text". Government Gazette.
**மாறுபடுபுகழ்நிலையணி** என்பது தான் கருதிய பொருளை மறைத்து, அதனைப் பழிப்பதன் பொருட்டு வேறொன்றைப் புகழ்வது.

தண்டியலங்கார ஆதாரம்
-------------------

12ஆம் நூற்றாண்டில் எழுதப்பட்டதாகக் கருதப்படும் தண்டியலங்காரம் மாறுபடுபுகழ்நிலையணியைக் கீழ்வருமாறு விளக்குகிறது:

**நூற்பா**

*கருதிய பொருள் தொகுத்து ஆங்குஅது பழித்தற்கு*  

*வேறொன்று புகழ்வது மாறுபடு புகழ்நிலை*  

  --**(தண்டியலங்காரம், 83)**

**(எ.கா.)**

*இரவறியா யாவரையும் பின்செல்லா நல்ல*  

*தருநிழலும் தண்ணீரும் புல்லும் - ஒருவர்*  

*படைத்தனவும் கொள்ளாஇப் புள்ளிமான் பார்மேல்*  

*துடைத்தனவே அன்றோ துயர்.*  

  --**(தண்டியலங்கார மேற்கோள்)**

(இரவு - யாசித்தல்; தரு - மரம்; பார் - உலகம்)

**பாடல்பொருள்:**  

இப்பாடலில் புள்ளிமான்கள் புகழப்பட்டிருக்கின்றன. அவை புகழப்பட்டிருக்கும் முறையைக் கூர்ந்து நோக்கினால், மறைமுகமாக இகழப்பட்டிருப்பவர் யார் என்பது புரியும்.

> 
> இந்தப் புள்ளிமான்கள் இரத்தல் செயலை அறியாதவை; எவர்பின்னும் தம் குறைசொல்லிச் செல்லாதவை; தமக்குத் தேவையான மரநிழல், தண்ணீர், புல் ஆகிய பொருள்களைப் பிறர் ஈட்டித் தராமல் தாமே தேடி அடைந்து கொள்ளும். ஆகவே இம்மான்கள் உலகில் துயரற்று வாழ்கின்றவை அல்லவா!
> 
> 
> 

மான்கள் இரந்து, பிறர்பின் சென்று வாழாமல் தாமே உழைத்து இன்ப வாழ்வு வாழ்கின்றன எனும் புகழ்ச்சியில், இரந்து, பிறர்பின் சென்று, அவர்கள் கொடுக்கும் பொருளைப் பெற்றுத் துன்ப வாழ்வு வாழும் இரவலனின் இகழ்ச்சி மறைமுகமாகச் சொல்லப்பட்டிருக்கிறது என்பதை உணரலாம். இவ்வாறு இரவலனைப் பழிப்பதற்காக மான்களைப் புகழ்ந்திருப்பதால் இது மாறுபடு புகழ்நிலை அணி ஆகும்.

உசாத்துணைகள்
------------

1. ↑
2. ↑

வெளி இணைப்புகள்
---------------

* 
* [*தொடர்பிழந்த இணைப்பு*]

| * பா
* உ
* தொ
அணி இலக்கணம் |
| --- |
| பொருள் அணிகள் | 
* அதிசய அணி (உயர்வு நவிற்சி அணி)
* மயக்க அணி
* அவநுதியணி
* ஆர்வமொழியணி (மகிழ்ச்சி அணி)
* இலேச அணி
* உதாத்தவணி
* ஏதுவணி
* ஒட்டணி
* ஒப்புமைக் கூட்டவணி
* ஒழித்துக்காட்டணி
* சங்கீரணவணி
* சமாகிதவணி
* சிலேடையணி
* சுவையணி
* தற்குறிப்பேற்ற அணி
* தன்மேம்பாட்டுரை அணி
* தன்மையணி (தன்மை நவிற்சி அணி, இயல்பு நவிற்சி அணி)
* தீவக அணி
* நிதரிசன அணி (காட்சிப் பொருள் வைப்பு அணி)
* நிரல்நிறை அணி
* நுட்ப அணி
* பரியாய அணி
* பரிவருத்தனை அணி
* பாவிக அணி
* பின்வருநிலையணி (பொருள் பின்வருநிலையணி)
* புகழாப்புகழ்ச்சி அணி
* புணர்நிலையணி
* மாறுபடுபுகழ்நிலையணி
* முன்னவிலக்கணி
* வாழ்த்தணி
* விசேட அணி (சிறப்பு அணி)
* விபாவனை அணி
* விரோதவணி
* வேற்றுப்பொருள் வைப்பணி
* வேற்றுமை அணி

 |  |
| சொல் அணிகள் | 
* அந்தாதி
* எதுகை
* சிலேடை
* பின்வருநிலையணி (சொல் பின்வருநிலையணி)
* மடக்கு
* மோனை

 |
| பிற அணிகள் | 
* இரட்டுறமொழிதல் அணி
* இல்பொருள் உவமையணி
* உயர்வு நவிற்சி அணி
* உருவக அணி
* உவமையணி
* எடுத்துக்காட்டு உவமையணி
* ஏகதேச உருவக அணி
* தன்மை நவிற்சி அணி
* பிறிது மொழிதல் அணி
* வஞ்சப் புகழ்ச்சியணி

 |
**தத்தாத்ரேயயோகசாஸ்திரம்** (சமஸ்கிருதம்: दत्तात्रेयोगशास्त्र) 13 ஆம் நூற்றாண்டில் இயற்றப்பட்ட வைஷ்ணவ உரை ஆகும். இது *ஹட யோகத்தின்* முறைப்படுத்தப்பட்ட வடிவத்தை வழங்கும் ஆரம்பகால உரையாகும்.

மூன்று பாதைகள்
--------------

தத்தாத்ரேயயோகசாஸ்திரமானது யோகாவை மந்திர யோகம், லய யோகம் மற்றும் ஹத யோகம் என மூன்று வகைகளாக விவரிக்கிறது. இம்மூன்றும் இராஜயோகத்தின் இலக்கான சமாதிக்கு இட்டுச் செல்கின்றன. மந்திர யோகம் என்பது சக்திகள் (சித்திகள்) கிடைக்கும் வரை மந்திரங்களை திரும்பத் திரும்பச் சொல்வதைக் குறிக்கிறது. மேலும் லய யோகம் மூலம் குண்டலினியை மேலெழுப்புவதைக் குறிக்கிறது. எனினும் உடலின் சக்கரங்களைப் பற்றி குறிப்பிடவில்லை.

முத்திரைகள்
-----------

தத்தாத்ரேயயோகசாஸ்திரம் மகாமுத்ரா, மஹாபந்தா, கேசரிமுத்ரா, ஜாலந்தரபந்த, உண்டியாணிபந்தா, மூலபந்தா, விபரீதகாரணி, வஜ்ரோலி, அமரோலி, மற்றும் அமரோலி போன்றவற்றைக் கற்பிக்கிறது. முக்கிய திரவ பிந்துவின் இயக்கத்தை நிறுத்துவது அல்லது தலைகீழாக வைப்பதே குறிக்கோளாகக் கொண்டுள்ளது.

எண்மடங்கு யோகம்
---------------

இது பதஞ்சலி யோகாவினை ஒத்த எட்டு உறுப்புகளைக் கொண்டுள்ளது. யக்ஞவல்யர் மற்றும் பிறர் பத்து பயிற்சிகள் மூலம் அடைந்ததை பத்து பயிற்சிகள் மூலம் கற்பிக்கிறது. இதில் மொத்தம் 84,00,000 ஆசனங்கள் உள்ளன. மூச்சுப்பயிற்சிக்கான (ப்ராணயாமம்) கணக்குகளை இந்நூல் விளக்குகிறது.

வெளி இணைப்புகள்
---------------

* Translation by James Mallinson

மேற்கோள்கள்
-----------

1. ↑  Mallinson 2011, ப. 771.
2. 1 2  Mallinson 2016, ப. 109–140.
3. ↑  Singleton, Mark; Mallinson, James (February 2016). "Hatha Yoga Project". *The Luminescent*. Hatha Yoga Project (SOAS, University of London). 14 November 2020 அன்று பார்க்கப்பட்டது.
**எய்னியோசோரஸ்** நடுத்தர அளவு உள்ள ஒரு செராடொப்சிய தொன்மாப் பேரினம் ஆகும். இவை, ஐக்கிய அமெரிக்காவில் உள்ள வட மேற்கு மொண்டானாவின் மேல் கிரீத்தேசியக் காலத்தின் கம்பானியக் காலப் பகுதியைச் சேர்ந்தவை.

எய்னியோசோரஸ், மொண்டானாப் பகுதிக்கே தனித்துவமான தொன்மா ஆகும். இவற்றின் அறியப்பட்ட எச்சங்கள் எல்லாமே மொண்டானாவின், போசெமானில் உள்ள ராக்கீஸ் அருங்காட்சியகத்தில் வைக்கப்பட்டுள்ளன. பல்வேறு வயதுகளை உடைய, குறைந்தது 15 தொன்மாக்களின் எச்சங்கள் இப்பகுதியில் கிடைத்துள்ளன. இவற்றுள் மூன்று வளர்ந்த தொன்மாக்களில் மண்டையோடுகளும், பல நூற்றுக்கணக்கான பிற எலும்புகளும் கிடைத்துள்ளன. ஜாக் ஹார்னர் என்பவரால் 1985 ஆம் ஆண்டில் இது கண்டுபிடிக்கப்பட்டது. ராக்கீஸ் அருங்காட்சியகத்தின் ஆய்வாளர்கள் 1985 தொடக்கம் 1989 வரை அகழ்வாய்வு நடத்தினர்.

இக் கண்டுபிடிப்புக்களைப் பயன்படுத்தி, 1995 ஆம் ஆண்டில் ஸ்காட் டி சாம்ப்சன் என்பவர் இவற்றை முறையாக விவரித்து *எய்னியோசோரஸ் புரோகுர்விகோர்னிஸ்* என்னும் பெயரும் வழங்கினார். இதே பகுதியின் எலும்புப் படுகைகளிலேயே *ஆச்சிலூசோரஸ் ஹோர்நேரி* என்னும் தொன்மா இனமும் கண்டுபிடிக்கப்பட்டது.

இவற்றையும் பார்க்கவும்
----------------------

* தொன்மாக்கள் பட்டியல்
* செராடொப்சிடீ
மகன் பெயர் எயினன். எயினனின் தந்தையார் **எயினந்தையார்**. இந்தச் சங்ககாலப் புலவரின் பாடலாக ஒன்றே ஒன்று மட்டும் உள்ளது. அது நற்றிணை பாடல் எண் 43

பாடல்
-----

```
"துகில் விரித்தன்ன வெயில் அவிர் உருப்பின்
என்றூழ் நீடிய குன்றத்துக் கவாஅன்
ஓய்ப்பசி செந்நாய் உயங்கு மரை தொலைச்சி
ஆர்ந்தன ஒழிந்த மிச்சில் சேய் நாட்டு
அருஞ் சுரம் செல்வோர்க்கு வல்சி ஆகும்
வெம்மை ஆர் இடை இறத்தல் நுமக்கே
மெய் மலி உவகை ஆகின்று இவட்கே
அஞ்சல் என்ற இறை கைவிட்டென
பைங் கண் யானை வேந்து புறத்து இறுத்தலின்
களையுநர்க் காணாது கலங்கிய உடை மதில்
ஓர் எயில் மன்னன் போல
அழிவு வந்தன்றால் ஒழிதல் கேட்டே."

```

பாடல் தரும் செய்தி
------------------

* பாலைத்திணை

தலைவன் பொருள் தேடச் செல்லப்போவதாகக் கூறுகிறான். தோழி பக்குவமாகக் கூறித் தடுத்து நிறுத்தும் பாடல் இது.

பொருள் தேடச் செல்லும் வழியில் நல்ல உணவு கிடைக்காதாம். செந்நாய், மானைப் பிடித்துத் தின்றுவிட்டு விட்டுப்போன இறைச்சியைத் தின்றுவிட்டுச் செல்வார்களாம். இப்படிப்பட்ட வழியில் நீ செல்வதை நினைக்கும்போது இவளுக்குச் சிரிப்பு வருகிறது.

'அஞ்சல் என்ற இறை கைவிட்டு என' (பயப்படாதே என்று சொன்ன தெய்வம் கை விட்டுவிட்டது போல) இவன் நெஞ்சழிகிறாள்.

ஒரே ஒரு மதில் சுவரைக் கொண்ட தலைநகரை உடைய மன்னன் அந்த மதிலும் அழியும்போது மனம் நோவது போல இவள் நெஞ்சழிகிறாள்.
ஹோஜகிரி நடனப் பெண்கள்
**திரிபுரி நடனம்** (Tripuri) என்பது ( திப்ரா அல்லது திப்பெரா) வடகிழக்கு இந்தியாவில் திரிபுரா மாநிலத்தின் அசல் குடியிருப்பாளர்களின் நடனமாகும். 1949இல் இராச்சியம் இந்திய ஒன்றியத்தில் சேரும் வரை திரிபுரி மக்கள் 1400 ஆண்டுகளுக்கும் மேலாக திர்புரா மாநிலத்தை ஆட்சி செய்தனர். திரிபுரா மாநிலத்தின் முழு பழங்குடி மக்களிடமும் முக்கியப் பிரிவாக திரிபுரி உள்ளது.

திரிபுரிகளின் முக்கியமான நடனங்கள்:

* கோரியா நடனம்
* ஹுக் கைமானி நடனம்
* லெபாங் புமானி நடனம்
* ஹோஜகிரி நடனம்
* உவா மூங்கில் நடனம்

கோரியா நடனம்
------------

திரிபுரிகளின் வாழ்க்கையும் கலாச்சாரமும் ஜும் (குறைத்தல் மற்றும் எரித்தல்) சாகுபடியைச் சுற்றியே வருகிறது. (இது முதலில் மரங்கள் மற்றும் தாவரங்களை அழித்து, பின்னர் அவற்றை எரிப்பதன் மூலம் பயிர்களை வளர்க்கும் செயல்முறையாகும்) ஜுமுக்கு தேர்ந்தெடுக்கப்பட்ட ஒரு நிலத்தில் விதைகளை விதைப்பது ஏப்ரல் நடுப்பகுதியில் முடிந்ததும், அவர்கள் மகிழ்ச்சியான அறுவடைக்காக 'கோரியா' கடவுளிடம் பிரார்த்தனை செய்கிறார்கள். கோரியா பூஜையுடன் இணைக்கப்பட்ட கொண்டாட்டங்கள் ஏழு நாட்கள் தொடர்கின்றன. அவர்கள் தங்கள் அன்பான தெய்வத்தை பாடல் மற்றும் நடனம் மூலம் மகிழ்விக்க முற்படுகிறார்கள்.

லெபாங் புமானி நடனம்
-------------------

கோரியா திருவிழா முடிந்ததும், திரிபுரிகளுக்கு பருவமழைக்காக காத்திருக்க நேரம் இருக்கிறது. இந்த காலகட்டத்தில், 'லெபாங் ' என்று அழைக்கப்படும் அழகான வண்ணமயமான பூச்சிகளுக்காக அனைவரும் மலைச் சரிவுகளை பார்வையிடச் செல்வார்கள். பூச்சிகளின் வருடாந்திர வருகை பழங்குடி இளைஞர்களை மகிழ்ச்சியில் ஈடுபடுத்துகிறது. ஆண்கள் தங்கள் கையில் இரண்டு மூங்கில் சில்லுகளின் உதவியுடன் ஒரு விசித்திரமான தாள ஒலி எழுப்புகையில், பெண்கள் லெபாங் எனப்படும் இந்த பூச்சிகளைப் பிடிக்க மலை சரிவுகளைத் தாண்டி ஓடுகிறார்கள். மூங்கில் சில்லுகள் உருவாக்கிய ஒலியின் தாளம் பூச்சிகளை அவற்றின் மறைவிடங்களிலிருந்து ஈர்க்கிறது. எனவே, பெண்கள் அவற்றைப் பிடிக்கிறார்கள். கால மாற்றத்துடன் மலை சரிவுகளில் ஜும்கள் படிப்படியாக குறைந்து வருகிறது. ஆனால் ஜும் சுற்றிலும் மையமாக வளர்ந்த கலாச்சார வாழ்க்கை சமூகத்தில் ஆழமாக ஆராய்ந்தது. இன்றைய பழங்குடியினர் நினைவாற்றலைப் போற்றி, புதையலாகப் பாதுகாக்கும் வாழ்க்கையை நினைவூட்டுவதாக இது மாநிலத்தின் மலைகளிலும் கதைகளிலும் இன்றும் உள்ளது. இரண்டு நடனங்களிலும் காம் மற்றும் சுமு (புல்லாங்குழல்) போன்ற இசைக்கருவிகளை வாசிப்பார்கள். சரிந்தா, மூங்கில் மற்றும் மூங்கில் சிலம்பால் செய்யப்பட்ட லெபாங் போன்ற இசைக்கருவிகளைப் பயன்படுத்துகிறார். திரிபுரி பெண்கள் பொதுவாக நாணயத்துடன் வெள்ளியால் செய்யப்பட்ட சங்கிலி, வெண்கலத்தால் செய்யப்பட்ட பூர்வீக ஆபரணங்களான வெள்ளியால் செய்யப்பட்ட வளையல், காது மற்றும் மூக்குத்திகளை அணிவார்கள். அவர்கள் மலர்களை ஆபரணங்களாகவும் விரும்புகிறார்கள்.

வெளி இணைப்புகள்
---------------

* AOfficial website of Government of Tripura பரணிடப்பட்டது 2018-12-07 at the வந்தவழி இயந்திரம்
* Tripurainfo.com
திரிப்பதாகம்
**திரிப்பதாகம்** என்பது பரதநாட்டியத்தின் முக்கிய கூறான முத்திரைகளில், ஒற்றைக்கை முத்திரைகளில் ஒன்றாகும். இது மரம் என்ற கருத்தைக் குறிக்கிறது. இது பெருவிரலை மடித்து பக்கத்தில் பிடித்து, அணி விரலை (மோதிர விரல்) மடிக்கும் போது உருவாகிறது.

திரிபதாக விநியோகங்கள்
---------------------

திரிப்பதாகத்தில் மொத்தம் பத்து விநியோகங்கள் உள்ளன.
சுலோகம்:-

மகுடே விருக்சபாவனே
வஜ்ரே தத்தரவாசவே
கேதகே குசுமே தீபே
வங்கிச்வாலாவிவிச்சுரும்பனே
கபோதே பத்திரலேகாயாம்
பாணார்த்தே பரிவர்த்தனே
யுஜ்ஜதே திரிபதாகோயாம்
கதிதோ பரதோத்தமைகி 

| ஸ்லோகம் | கருத்து |
| --- | --- |
| மகுடே | மகுடம் |
| விருக்சே | மரக்கிளை |
| வஜ்ரே | இடி |
| தத்தரவாசவே | இந்திரன் |
| கேதகே குசுமே | பூக்கொத்து |
| தீபே | தீபம் |
| வங்கிச்வாலாவிவிச்சுரும்பனே | நெருப்பு |
| கபோதே | புறா |
| பத்திரலேகாயாம் | மார்பில் அல்லது முகத்தில் ஓவியம் வரைதல். |
| பாணார்த்தே | அம்பு |
| பரிவர்த்தனே | சுற்றுதல். |

மேற்கோள்கள்
-----------

1. ↑  "ஒற்றைக்கை முத்திரைகள் (ஆங்கிலத்தில்)". 2015-12-08 அன்று மூலம் பரணிடப்பட்டது. 25 திசம்பர் 2015 அன்று பார்க்கப்பட்டது.
2. ↑  "திரிப்பதாக விநியோகங்கள் (ஆங்கிலத்தில்)". 25 திசம்பர் 2015 அன்று பார்க்கப்பட்டது.
**கீழப்பூங்குடி** (ஆங்கிலம் : Keelapoongudi) தமிழ்நாட்டின் சிவகங்கை மாவட்டம், சிவகங்கை வட்டம் சிவகங்கை ஊராட்சி ஒன்றியத்தில் அமைந்திருக்கும் ஒரு ஊராட்சி ஆகும்.

அமைவிடம்
--------

இந்த ஊர் சிவகங்கையில் இருந்து 16 கிலோ மீட்டர் தொலைவிலும், மதுரையில் இருந்து 49 கிலோ மீட்டர் தொலைவிலும், காரைக்குடியிலிருந்து 48 கிலோ மீட்டர் தொலைவிலும் அமைந்துள்ளது. இது முற்காலத்தில் பாண்டிய நாட்டின் ஆளுமைக்கு உட்பட்டு இருந்தது. பின்னர், சிவகங்கை சமஸ்தானத்தின் கீழாகவும், வீரமங்கை ராணி வேலு நாச்சியார் ஆட்சியின் கீழாகவும் இருந்து வந்தது.

நிறுவனங்கள்
-----------

இங்கு அரசு பொது மருத்துவமனை, அஞ்சலகம், ஊராட்சி ஒன்றிய தொடக்கப் பள்ளி, அரசு மேல்நிலைப் பள்ளி மற்றும் தனியார் பள்ளிகள் உள்ளன. தமிழக அரசின் நூலகமும், அய்யன் திருவள்ளுவர் நூலகமும் உள்ளன.

கோவில்கள்
---------

இங்கு பழமையான சிவன் கோவில் ஒன்று உள்ளது. இந்தக் கோவில் உத்திராடம் நட்சத்திரம் விழா சிறப்பு பெற்றது. மிளகாய் சுவாமி கோவில் குருபூசை, மாரியம்மன் கோவில் திருவிழா, புரவி எடுப்பு, எருது கட்டு, முளைப்பாரி என வருடம் முழுவதும் விழாக்கள் நடைபெறுகின்றன.

தொழில்
------

இங்கு உழவே முதன்மைத் தொழில் ஆகும். வேளாண் பொருட்களான நெல், கரும்பு, வாழை, தென்னை, பருப்பு மற்றும் காய்கறிகள் விளைவிக்கப்படுகின்றன. இங்கு விளையும் காய்கறிகளை உழவர்களிடம் மக்கள் நேரடியாக கொள்முதல் செய்கின்றனர். இதற்காக வாரச்சந்தை ஞாயிற்றுக்கிழமை கூடுகிறது.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑  "Sivaganga District - Sivaganga Taluk". National Informatics Centre-Tamil Nadu State. 2016-03-03 அன்று மூலம் பரணிடப்பட்டது. 25 நவம்பர் 2013 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2016-03-03 அன்று மூலம் பரணிடப்பட்டது. 2013-02-19 அன்று பார்க்கப்பட்டது. Unknown parameter `|` ignored (உதவி)

வெளி இணைப்புகள்
---------------

* விக்கிமேப்பியாவில் கீழப்பூங்குடி அமைவிடம்
**பி. கே. ஜெயலட்சுமி** ஒரு இந்திய அரசியல்வாதியும் கேரள மாநில அரசின் பின்புற சமூக நலன்புரி அமைச்சருமான முன்னாள் அமைச்சர் ஆவார். 2011 மாநிலத் தேர்தலில் வெற்றி பெற்ற பிறகு கேரளாவில் உள்ள மானந்தாடி தொகுதியில் போட்டியிட்டார். கேரளாவின் ஆதிவாசி மந்திரியாக இருந்த உமேன் சாண்டி அரசாங்கத்தில் மிக இளைய மந்திரி தேர்ந்தெடுக்கப்பட்டார். (30 வயதில் தேர்ந்தெடுக்கப்பட்டவர்).

கேரளாவின் முதல் பழங்குடி மந்திரி ஆவார்.  பி.கே.ஜெயலட்சுமி 34 வயதில், வயனாடு மாவட்டத்தின் மனந்தவாடி தொகுதியில்  சட்டமன்ற  பிரதிநிதியாக தேர்ந்தெடுக்கப்பட்டார். அவர் மாநில அளவில் போட்டிகளில் ஒரு ஆசஸ் ஆர்ச்சர் மற்றும் ஒரு வெள்ளி பதக்கம் வெண்றவர் ஆவார். கன்னூர் பல்கலைக்கழகத்தில் கம்யூனிகேட்டிவ் ஆங்கிலத்தில் பட்டதாரி மற்றும் கம்ப்யூட்டர் சயின்ஸில் டிப்ளமோ வைத்திருக்கிறார். கேரளாவில் உள்ள பழங்குடி மக்களில் ஒருவரான குருச்சி சமூகம் சார்ந்தவராவார்.

10 மே 2015 அன்று, தன் தந்தையின் விருப்பப்படி சி.ஏ.அனில்குமார் என்பவரை குரிச்சியா பழங்குடி மரபுகள் படி திருமணம் செய்துகொண்டார். கேரள மாநிலத்தில் மூன்றாவது அமைச்சராகவும் இருந்தார்.

மேலும் காண்க
------------

* கேரள அரசு
* கேரள அமைச்சர்கள்

பார்வைநூல்கள்
-------------

* Chandy gets his team பரணிடப்பட்டது 2012-01-13 at the வந்தவழி இயந்திரம்

வெளி இணைப்புகள்
---------------
**பிஃட்சிங்கெர் வினை** (Pfitzinger reaction) என்பது ஐசாட்டினுடன் ஒரு காரம் மற்றும் ஒரு கார்பனைல் சேர்மத்தைச் சேர்த்து வினைபுரியச் செய்து பதிலீடு செய்யப்பட்ட குயினோலின்-4-கார்பாக்சிலிக் அமிலங்களைத் தயாரிக்கக் கூடிய வேதி வினையாகும். பிஃட்சிங்கெர் போர்செ வினை என்ற பெயராலும் இவ்வினை அழைக்கப்படுகிறது 

பிஃட்சிங்கெர் வினை பிஃட்சிங்கெர் வினை. 

இவ்வினை குறித்த பல விமர்சனங்கள் வெளியிடப்பட்டுள்ளன

வினை வழிமுறை
------------

பிஃட்சிங்கெர் வினை]யின் வினை வழிமுறை பிஃட்சிங்கெர் வினை]யின் வினை வழிமுறை.

ஐசாட்டினுடன் பொட்டாசியம் ஐதராக்சைடு போன்ற ஒரு காரம் வினைபுரியும்போது அமைடு பிணைப்பானது கீட்டோ அமிலத்தைக் கொடுக்கிறது **2**. இந்த இடைநிலையை தனித்துப் பிரிக்க இயலும். ஆனால் இதை குறிப்பாகத் தனித்து பிரிப்பதில்லை. ஒரு கீட்டோன் அல்லது ஆல்டிகைடு அனிலினுடன் வினைபுரிந்து இமீன் **3** மற்றும் ஈனமீன் **4** உருவாகின்றன. இந்த ஈனமீன் வளையமாகி நீர் மூலக்கூறை இழந்து தேவையான குயினோலினைக் கொடுக்கிறது. **5**

மாறுபாடு
--------

### ஆல்பெர்க்கான் மாறுபாடு

பிஃட்சிங்கெர் வினையின் ஆல்பெர்க்கான் மாறுபாடுபிஃட்சிங்கெர் வினையின் ஆல்பெர்க்கான் மாறுபாடு
என்-அசைல் ஐசாட்டின் மற்றும் ஒரு காரம் வினைபுரிந்து 2-ஐதராக்சி-குயினோலின்-4-கார்பாக்சிலிக் அமிலங்களைக் கொடுக்கிறது

இவற்றையும் காண்க
----------------

* கேம்ப்சு குயினோலின் தொகுப்பு
* பிரீட்லேன்டர் தொகுப்புவினை
* நைமெண்டோவ்சுகி குயினோலின் தொகுப்புவினை
* தால்னெடண்டு, சின்கோகெய்ன்

மேற்கோள்கள்
-----------

1. ↑  Pfitzinger, W. (1886). "Chinolinderivate aus Isatinsäure" (in German). *J. Prakt. Chem.* **33** (1): 100. doi:10.1002/prac.18850330110.
2. ↑  Pfitzinger, W. (1888). "Chinolinderivate aus Isatinsäure" (in German). *J. Prakt. Chem.* **38** (1): 582-584. doi:10.1002/prac.18880380138.
3. ↑  Manske, R. H. (1942). "The Chemistry of Quinolines.". *Chem. Rev.* **30** (1): 113–144. doi:10.1021/cr60095a006.
4. ↑  Bergstrom, F. W. (1944). "Heterocyclic Nitrogen Compounds. Part IIA. Hexacyclic Compounds: Pyridine, Quinoline, and Isoquinoline". *Chem. Rev.* **35** (2): 77–277. doi:10.1021/cr60111a001.
5. ↑  Shvekhgeimer, M. G.-A. (2004). "The Pfitzinger Reaction". *Chem. Heterocycl. Compd.* **40** (3): 257–294. doi:10.1023/B:COHC.0000028623.41308.e5. )
6. ↑  Halberkann, J. (1921). "Abkömmlinge der Chininsäure" (in German). *Chem. Ber.* **54** (11): 3090-3107. doi:10.1002/cber.19210541118.
**சிறப்புப்பெயர்** (சில நேரங்களில் *செல்லப் பெயர்*) என்பது ஓர் இடத்தின்,நபரின் அல்லது பொருளின் அலுவல்முறை பெயருக்கு மாற்றாகவோ அல்லது ஒட்டாகவோ கொடுக்கப்படும் விவரிப்புப் பெயர். அது விளிக்க வசதியாக பெயரின் பழக்கமான அல்லது குறுக்கப்பட்ட சொல்லாக இருக்கலாம். (காட்டாக, *இராபர்ட்* என்ற ஆங்கிலப்பெயர் *பாப்*,*பாபி*,*ராப்*,*ராபி* அல்லது *பெர்ட்* என விளிக்கபடுதல்). 

சில நேரங்களில் அன்பின் காரணமாக அணுக்கத்தினை வெளிப்படுத்தும் விதமாக *கண்ணே*, *கரும்பே* (சில நேரங்களில் *நாயே*,*கழுதை* என்பதும் உண்டு) என விளித்தல் *செல்லப் பெயர்* எனப்படும். சிறுவர்களைக் குறிக்க பெயருடன் *குட்டி*, *பொண்ணு*,*பையன்* முதலிய ஒட்டுக்களும் சேர்ப்பதுண்டு.

இது புனைபெயர் மற்றும் மேடைப்பெயர் இவற்றிலிருந்து பொதுவாக வேறுபட்டது. சிறப்புப் பெயர்களை புனைப்பெயராகக் கொள்வதும் உண்டு.

பலநேரங்களில் சிறப்புப்பெயர்கள் விரும்பப்பட்டாலும்,சில நேரங்களில் அவை கேலி செய்வதாகவும் அமைந்து விடும்.

புவியிடங்களுக்கான சிறப்புப்பெயர்கள்
-----------------------------------

பல புவியிடங்களுக்கு ஏனையவர் எளிதில் அடையாளம் காணும் வகையில் சிறப்புப்பெயர்கள் கொடுக்கப்படுகின்றன. இவை அங்குள்ளவர்களின் குடிப்பெருமையை வளர்க்கவும் ஒன்றிணைக்கவும் பயன்படுகின்றன. இவை பொருளியல் ஆதாயத்தையும் கொண்டு வருகின்றன.

இடங்களுக்கு கொடுக்கப்படும் சிறப்புப்பட்டங்களுடன் சிறப்புப்பெயர்களை குழப்பிக்கொள்ளக்கூடும். காட்டாக ஊட்டி *மலைவாழ் இடங்களின் ராணி* என்பது அந்நகருக்குக் கொடுக்கப் பட்டுள்ள பட்டப்பெயராகும். கோவையை *பருத்திநகரம்* என்பது அந்நகரின் சிறப்பினைக் கூறும் சிறப்புப்பெயராகும்.

| * பா
* உ
* தொ
மக்கட்பெயரியல் |
| --- |
| 
* இனப்பெயர்
* முழுப் பெயர்
* குடும்பப் பெயர்
* சூட்டிய பெயர்
* நடுப்பெயர்
* தந்தைவழிப் பெயர்
* தாய்வழிப்பெயர்
* திருமணத்துக்கு முந்தைய மற்றும் பிந்தைய பெயர்கள்
* சிறப்புப்பெயர்
* புனைப்பெயர்
* சட்டப்பெயர்
* பெயர் மாற்றம்
* அடிமைப்பெயர்

 |
நிலையான வலைப்பக்கம்: சேமிக்கப்பட்ட பக்கத்தை அப்படியே பயனர்க்கு அனுப்பப்படுகிறது.
ஒரு நிலையான வலைப்பக்கம் சேமிக்கப்பட்ட பக்கத்தை அப்படியே பயனர்க்கு அனுப்பப்படுகிறது, இதற்கு மாறாக மாறும் வலை பக்கங்கள் ஆனது வலைச் செயலி மூலம் உருவாக்கப்படும் பக்கத்தை பயனர்க்கு அனுப்பப்படுகிறது.

இதன் விளைவாக, ஒரு நிலையான வலைப்பக்கம் ஆனது அனைத்து பயனர்களுக்கும் சேமிக்கப்பட்ட பக்கதில் உள்ள அதே தகவல், அத்தகைய பதிப்புகள், நவீன திறன்களை கொண்ட வழங்கி (Server) மூலம் ஆவணதின் பல்வேறு பதிப்புகள் மற்றும் ஆவணத்தின் மொழி என்பன கட்டமைக்கப்பட்ட முறையில் காண்பிக்கும்.

ஒரு நிலையான வலைப்பக்கங்கள் அநேகமாக மீயுரைக் குறியிடு மொழி (HTML) பக்க கோப்புகளாக சேமிக்கப்பட்டு வலை வழங்கி மீயுரை பரிமாற்ற நெறிமுறை (HTTP) மூலம் கிடைக்கும் படி வைத்திருக்கும் ("URL கள் ஆனது அநேகமாக ".HTML" என்று முடியாவிடின் நிலையான வலைப்பக்கமாக இருக்காது). எனினும், உதிரி விளக்கங்கள் ஆகா, வலை பக்கங்கள் தரவுத்தளத்தில் சேமிக்கப்பட்டு இருக்கலாம், மேலும் வார்ப்புருவை (template) பயன்படுத்தி வடிவமைக்கப்பட்டதும் வழங்கி மூலம் பகிரப்படலாம் இருந்தும் பக்கம் மாறாமால் இருக்கும் அது சேமிக்கப்பட்ட அடிப்படையில் காண்பிக்கும்.

நிலையான வலைப்பக்கங்கள் ஆனது ஒருபோதும் மாறாத அல்லது அரிதாக மேம்படுத்த வேண்டிய தேவை உள்ள பக்கங்களுக்கு மிகவும் பொருத்தமானதாக இருக்கும். பெரும் எண்ணிக்கையில் நிலையான பக்க கோப்புகளை பராமரித்தல் என்பது தானியங்கி கருவிகள் இல்லாமல் சாத்தியமற்றதாகும். இதன் தனிப்பயனாக்கம் அல்லது பரிமாற்றம் வாடிக்கையாளர் கட்டுப்பாடு ஊடக இயங்கும்.

நிலையான வலைப்பக்கதின் நன்மைகள்:

* மாறும் வலை பக்கங்கள் காட்டிலும் மேம்படுத்தப்பட்ட பாதுகாப்பு வழங்குகிறது
* மாறும் வலைத்தளங்களுடன் ஒப்பிடும் போது இறுதி பயனர்களுக்கு மேம்படுத்தப்பட்ட செயல்திறன்
* பக்கங்கள் இலவசமாக GitHub இல் பக்க வசதியை பயன்படுத்தி சேமித்து கொள்ளலாம்.

நிலையான வலைப்பக்கதின் குறைபாடுகள்:

* மாறும் செயல்பாடுகளை தனியாக சேர்க்க வேண்டும்

உசாத்துணை
---------

1. ↑  "GitHub Pages" (ஆங்கிலம்). 2017-02-17 அன்று பார்க்கப்பட்டது.
**நிலையான காற்று அளவு** (*Constant air volume*) என்பது ஒரு வகையான வெப்பமூட்டக்கூடிய, காற்றோட்டத்தை ஏற்படுத்தக்கூடிய, வளிச்சீராக்கம் செய்யக்கூடியதுமான அமைப்பு ஆகும். ஒரு எளிய நிலையான காற்று அளவு அமைப்பில், காற்று வழங்கல் ஓட்ட விகிதம் நிலையானதாகும். ஆனால், வழங்கப்படும் காற்றின் வெப்பநிலை ஒரு வெளியின் அல்லது இடத்தின் வெப்பச் சுமைகளை சந்திப்பதற்கு ஏற்ப மாறுபடும்.

பெரிய அளவு கட்டிடங்களுக்கு இடையில் இந்த அமைப்பைப் பயன்படுத்துவது ஓரளவு அரிதானது. சிறிய கட்டிடங்கள் மற்றும் குடியிருப்புகளில் அதிகம் பயன்படுத்தப்படுவதற்கான காரணம் இதன் எளிமையான அமைப்பு, குறைந்த விலை மற்றும் உண்மைத் தன்மை ஆகியவை ஆகும். இந்த அமைப்பில் இயக்குதல், அணைத்தல் கட்டுப்பாடும் உள்ளது.

வழங்கப்படும் காற்றின் வெப்பநிலையை மாற்றுவதற்கு பொதுவாக பயன்படுத்தப்படும் இரண்டு வகையான சிஏவி அமைப்புகள் உள்ளன: முனைய மறுவெப்ப அமைப்பு மற்றும் கலப்பு காற்று அமைப்பு.

முனைய மறுவெப்ப அமைப்பானது கையாளும் அலகில் உள்ள காற்றினை அதன் இடைவெளி மண்டலத்திற்குள் தேவையான குறைந்தபட்ச வெப்பநிலைக்கு குளிர்விக்கிறது. இது இடத்திற்கு வசதியான தரத்தை வழங்குகிறது, ஆனால் ஆற்றலை வீணாக்குகிறது.

கலப்பு காற்று அமைப்பானது இரண்டு காற்று நீரோடைகளைக் கொண்டுள்ளது. விண்வெளியின் சுமையை ஈடுகட்ட இரண்டு காற்று ஓட்டங்களும் புதியதொரு உத்திப்படியாக இணைக்கப்பட்டுள்ளன. கலப்பு காற்று அமைப்பு விரும்பும் ஈரப்பதத்தை கட்டுப்படுத்துவதில் திறன் வாய்ந்ததாக இல்லை, இருப்பினும் அது வெப்பநிலையைக் கட்டுப்படுத்துவதில் சிறப்பாக செயல்படுகிறது.

மேற்கோள்கள்
-----------

1. ↑  Systems and Equipment volume of the *ASHRAE Handbook*, ASHRAE, Inc. Atlanta, GA, 2004[*page needed*]
2. ↑  Heating/Piping/Air Conditioning, December 1993 p.53-57[*Full citation needed*]
**பொன்னிற மரநாய்** (*Paradoxurus zeylonensis*) என்பது புனுகுப் பூனைக் குடும்பத்தைச் சேர்ந்த விலங்காகும். இது இலங்கையில் மட்டுமே காணப்படுகின்றது. புனுகுப்பூனை இனங்களில் பருமனில் மிகச் சிறிய இனமொன்றாகிய இதன் உடல் பொன்னிறம் கலந்த பழுப்பு அல்லது கரும்பழுப்பு நிறத்தில் இருக்கும். இதன் பிடரி மயிர் தோட்கட்டிலிருந்து தலை நோக்கி கீழிருந்து மேலாக வளரும்.

அடர்ந்த காடுகளில் வாழும் இவ்வுயிரினம் பற்றி மிகக் குறைவாகவே அறியப்பட்டுள்ளது. பொன் மரநாய்கள் பழங்கள், பூச்சிகள், பறவைகள், தவளைகள், பல்லிகள் போன்றவற்றை உணவாகக் கொள்வதாகக் கருதப்படுகிறது. சில வேளைகளில் கிராமங்களில் ஊடுருவும் இது கோழிகளைத் தூக்கிச் செல்வதுண்டு.

பண்பாட்டுத் தொடர்பு
-------------------

இலங்கையில் இவ்விலங்கு சிங்களத்தில் *பனி உங்குடுவா*, *சப்புமல் கலவெத்தா*, *ரன்ஃகோத்தம்புவா*/*ஃகோத்தம்புவா* என்ற பெயர்களால் அழைக்கப்படுகிறது. எனினும், *ஃகோத்தம்புவா* என்ற சொல் உருவத்தில் இதனை ஒத்ததாகக் காணப்படும் பல இன விலங்குகளையும் குறிக்கப் பயன்படுவதுண்டு. உண்மையில் ஃகோத்தம்புவா என்ற சொல் செங்கீரிப்பிள்ளையைக் (*Herpestes smithii*) குறிக்கப் பயன்படுவதாகும். இதனைக் குறிக்கப் பயன்படும் பெயர்களில் ஏற்படும் இக்குழப்பம் இதன் உருவமும் நிறமும் வேறு பல இனங்களை ஒத்திருப்பதனாலேயே ஏற்படுகிறது. சிங்களத்தில் பொன் மரநாய், ஆசிய மரநாய் என்பவற்றை கலவெத்தா என அழைக்கப்படுகிறது.

பொன் மரநாய் இலங்கைக்குத் தனிச் சிறப்பான விலங்கு என்பதால் இதனைச் சிறப்பிக்க இலங்கை அஞ்சற் திணைக்களம் இதன் படம் பொறித்த மூன்று ரூபாய் முத்திரையொன்றை வெளியிட்டுள்ளது. அம்முத்திரையில் இதன் பெயர் *கோல்டன் பால்ம் கெட்* (Golden Palm Cat) என ஆங்கிலத்தில் குறிப்பிடப்பட்டுள்ளது.

மேற்கோள்கள்
-----------

1. ↑  "*Paradoxurus zeylonensis*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2008*. பன்னாட்டு இயற்கைப் பாதுகாப்புச் சங்கம். 2008. Database entry includes a brief justification of why this species is of vulnerable.
2. 1 2 3  Groves, Colin P.; Channa Rajapaksha And
Kelum Manemandra-Arachchi (2009). "The taxonomy of the endemic golden palm civet of Sri Lanka". *Zoological Journal of the Linnean Society* **155**: 238–251.
3. ↑  Golden Palm Cat Stamp

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Paradoxurus zeylonensis***
**ஒலையாம்புதூர் அருணாசலேஸ்வரன் கோயில்** தமிழ்நாட்டில் தஞ்சாவூர் மாவட்டம், ஒலையாம்புதூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அருணாசலேஸ்வவரன், உண்ணாமலை அம்மன் சன்னதிகளும், விநாயகர், முருகன், வள்ளி, தெய்வானை, மகாலெட்சுமி, மகாவிஷ்ணு, தெட்சிணாமூர்த்தி, துர்க்கையம்மன், சண்டிகேஸ்வரர், சூரியன், சந்திரன், நவகிரகம் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பொன்னிற பெருஞ்செம்போத்து** அல்லது **சீனப் பெருஞ்செம்போத்து** (*golden pheasant*, *Chrysolophus pictus*) என்பது பசியானிடே குடும்பத்தைச் சேர்ந்த (பெருஞ்செம்போத்து) வேட்டையாடப்படும் பறவையாகும். இது மேற்கு சீனாவின் மலைப்பகுதிக் காடுகளை தாயகமாகக் கொண்டிருப்பினும், இதன் இனங்கள் ஐக்கிய இராச்சியம், கனடா, அமெரிக்க ஐக்கிய நாடு, மெக்சிக்கோ, கொலொம்பியா, பெரு, பொலிவியா, சிலி, அர்கெந்தீனா, உருகுவை, போக்லாந்து தீவுகள், ஜெர்மனி, பெல்ஜியம், நெதர்லாந்து, பிரான்சு, அயர்லாந்து, ஆத்திரேலியா, நியூசிலாந்து ஆகிய இடங்களிலும் காணப்படுகிறன.

வளர்ந்த ஆண் பறவை 90–105 செ.மி நீளமுடையதாகவும், இதனுடைய வால் மொத்த நீளத்தில் மூன்றில் ஒன்றாகவும் காணப்படுகிறது.

உசாத்துணை
---------

1. ↑  பன்னாட்டு பறவை வாழ்க்கை (2012). "*Chrysolophus pictus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 நவம்பர் 2013 அன்று பார்க்கப்பட்டது.
2. ↑  Long, John L. (1981). Introduced Birds of the World. Agricultural Protection Board of Western Australia. pp. 21–493

விக்கிமீடியா பொதுவகத்தில்,  
 ***Chrysolophus pictus***   
என்பதின் ஊடகங்கள் உள்ளன.
யோவான் மத்சாக்கர், டச்சுக் கிழக்கிந்தியப் பகுதிகளின் ஆளுனர் நாயகம். யாக்கூப் யான்சு கூமன் வரைந்த ஓவியம்
**யோவான் மத்சாக்கர்** (Joan Maetsuycker) (1606 அக்டோபர் 14 அம்சுட்டர்டாம் - 1678 சனவரி 24 பத்தாவியா) 1653 ஆன் ஆண்டு முதல் 1678 ஆம் ஆண்டு வரை டச்சுக் கிழக்கிந்தியப் பகுதிகளின் ஆளுனர் நாயகமாகப் பதவியில் இருந்தார். மத்சாக்கர் லேவன் நகரில் சட்டம் படித்து முதலில் ஹேக் நகரத்திலும் பின்னர் அம்சுட்டர்டாமிலும் சட்ட வல்லுனராகப் பணியாற்றினார். 1636 ஆம் ஆண்டிலிருந்து இவர் டச்சுக் கிழக்கிந்தியப் பகுதிகளில் வாழ்ந்தார். 1646 ஆம் ஆண்டில் இவர் அக் காலத்தில் சிலோன் என அழைக்கப்பட்ட இலங்கையின் ஆளுனர் நாயகமானார். இப்பதவியை ஏழு ஆண்டுகள் வகித்த பின்னர், 1653 ஆம் ஆண்டில் டச்சுக் கிழக்கிந்தியப் பகுதிகளின் ஆளுனர் நாயகமாக உயர்ந்தார். 25 ஆண்டுகள் இப்பதவியில் இருந்து, மிகக் கூடிய காலம் இப் பதவியில் இருந்தவர் என்ற பெயரையும் பெற்றார். இவர் காலத்திலேயே இலங்கையின் போத்துக்கேயரிடம் இருந்த பகுதிகள் முழுவதும் ஒல்லாந்தர் வசமாகின (1658). இந்தியாவின் "கோரமண்டல்" கரை (1658), மலபார் (1663) என்பவற்றையும் ஒல்லாந்தர் கைப்பற்றினர். சுமாத்திராவின் மேற்குக் கரையையும் கைப்பற்றியதுடன், சாவகத் தீவின் உட்பகுதிகளைக் கைப்பற்றும் நோக்கிலான முதலாவது படையெடுப்பும் இடம்பெற்றது.

| அரசு பதவிகள் |
| --- |
| முன்னர்**காரெல் ரெனியர்சு** | **டச்சுக் கிழக்கிந்தியப் பகுதிகளின் ஆளுனர் நாயகம்**1653–1678 | பின்னர்**ரிக்லாவ் வொன் கூன்சு** |
| அரசு பதவிகள் |
| முன்னர்**யான் தைசென்சு பயார்ட்** | **இலங்கையின் ஆளுனர் நாயகம்**1646–1650 | பின்னர்**யாக்கூப் வொன் கிட்டன்ஸ்டேன்** |

| * பா
* உ
* தொ
←இலங்கையின் ஒல்லாந்த ஆளுநர்கள்→ |
| --- |
|  கோசுட்டர்  **·**  பேயார்ட்  **·**  மத்சாக்கர்  **·**  வொன் கிட்டன்சுடேன்  **·**  வொன் டெர் மேய்டென்  **·**  வொன் கூன்சு  **·**  வொன் டெர் மேய்டென்  **·**  வொன் கூன்சு  **·**  ஊசுட்டார்ட்  **·**  வன் கூன்சு  **·**  வொன் கூன்சு டெ யொங்கே  **·**  பெயில்  **·**  வொன் ரே  **·**  வொன் ரோ  **·**  டெ ஏரே  **·**  சைமன்சோன்|  **·**  பெக்கர்  **·**  ரம்ப்  **·**  *மோல்ட்*  **·**  ஏட்டன்பேர்க்  **·**  *இசுகாகென்*  **·**  வைஸ்ட்  **·**  வெர்சுலசு  **·**  *வௌட்டர்சு*  **·**  பீலாட்  **·**  வொன் டொம்பர்க்  **·**  *மக்காரே*  **·**  வொன் இமோவ்  **·**  பிரனிங்க்  **·**  ஓவர்பேக்  **·**  வொன் கொலெனெசே  **·**  விரீலன்ட்  **·**  *டெ யொங்*  **·**  லோட்டென்  **·**  இசுக்குரூடர்  **·**  வொன் எக்  **·**  மூயார்ட் ***·**  வல்க்  **·**  இயூசு  **·**  செயின்ட்  **·*** வான் டி கிராஃப்  **·**  வொன் அங்கெல்பேக்  **·**  அக்னேவ்\*  **·**  இசுட்டெவார்ட்\*  **·**  டோயில்\*  **·**  பொனெவோக்சு\*  **·**  டெ மேரோன்\*  **·**  ஆன்ட்ரூசு\*\*
 |
| *பதில்*, \*படைத்துறை ஆளுனர், \*\*இலங்கையில் இருப்பவர். |
**யோன் அரிசன்** (John Harrison) என்பவர் தானே கல்விகற்ற ஆங்கிலேயத் தச்சரும், மணிக்கூடு செய்பவரும் ஆவார். இவர், கடற்பயணங்களின்போது கப்பல்களின் அமைவிட நெடுங்கோட்டைக் கண்டறிவதற்கு நெடுங்காலமாகத் தேவைப்பட்ட கடற் காலமானி என்னும் கருவியைக் கண்டுபிடித்தார். இதன் மூலம், கடற்பயணக் காலத்தில் பாதுகாப்பான தொலைதூரக் கடற்பயணத்தின் சாத்தியப்பாட்டை அதிகரிப்பதில் புரட்சிகரமான மாற்றங்கள் ஏற்படக் காரணமானார். 1707 சில்லி கடற்படை துன்பியல் நிகழ்வுக்குப் பின்னர் கடற் பயணங்களின்போது பாதுகாப்பு என்னும் விடயம் ஒரு முக்கிய பிரச்சினையாகக் கருத்தில் கொள்ளப்பட்டது. நெடுங்கோட்டுச் சட்டத்தின் கீழ் இதற்கான தீர்வுக்காக £20,000 பெறுமதியான பரிசையும் பிரித்தானிய நாடாளுமன்றம் அறிவித்தது. 2002ல் பிபிசி நடத்திய 100 சிறந்த பிரித்தானியர்களுக்கான வாக்கெடுப்பில் அரிசனுக்கு 39வது இடம் கிடைத்தது.

இளமைக்காலம்
-----------

யோன் அரிசன், யோர்க்சயரின் வேக்ஃபீல்டுக்கு அண்மையில் உள்ள ஃபோல்பி என்னும் இடத்தில், குடும்பத்தில் ஐந்து பிள்ளைகளுள் மூத்தவராகப் பிறந்தார். இவரது தந்தையாஇ அருகில் இருந்த நொசுட்டெல் பிரையோரி தோட்டத்தில் தச்சராகப் பணிபுரிந்தார். இவரது குடும்ப வீடு எனக் கருதப்படும் ஒரு வீடு இவ்விடத்தில் உள்ளது. இவ்வீட்டில், அது ஒரு முக்கியமான நபருடன் தொடர்புடையது என்பதைக் காட்டும் நீலப் பலகை ஒன்றும் உள்ளது.

1700 அளவில், அரிசன் குடும்பம் லிங்கன்சயரில் உள்ள பரோ அப்போன் அம்பர் என்னும் ஒரு ஊருக்குக் குடிபெயர்ந்தது. யோன் அரிசன் அவரது தந்தையாரின் தச்சுத் தொழிலை மேற்கொண்டிருந்த அதே வேளை, ஓய்வு நேரங்களில் மணிக்கூடுகளைச் செய்வதிலும், அவற்றைப் பழுதுபார்ப்பதிலும் ஈடுபட்டார். இவருக்கு ஆறு வயதாக இருந்தபோது அம்மை நோய் கண்டு படுக்கையில் இருந்ததாகவும், அப்போது விளையாடுவதற்காக இவருக்கு மணிக்கூடு ஒன்றைக் கொடுத்ததாகவும், அதன் ஒலியைக் கேட்பதிலும், அசையும் கூறுகளை ஆராய்வதிலும் அவர் பல மணி நேரத்தைச் செலவு செய்ததாகவும் கதையொன்று நிலவுகிறது. இவருக்கு இசையிலும் ஆர்வம் இருந்தது. இதனால், இவர் பாரோ கோயிற்பற்றுத் தேவாலயத்தில் பாடகர் குழுத் தலைவராகவும் செயற்பட்டார்.

தொழில்
------

அரிசன் தனது முதலாவது நீளப்பெட்டி மணிக்கூட்டை 1713ல் அவரது 20 ஆவது வயதில் உருவாக்கினார். அதன் எந்திரப் பகுதிகள் அனைத்தும் மரத்தால் செய்யப்பட்டிருந்தன. தச்சுவேலையில் ஈடுபட்டிருந்த ஒருவருக்கு இது இயல்பான தேர்வு ஆகும். இவரது தொடக்ககால மணிக்கூடுகளில் மூன்று இன்றும் உள்ளன. 1713ல் செய்யப்பட்ட முதலாவது மணிக்கூடு, "மணிக்கூடுசெய்வோரின் வணக்கத்துக்குரிய கம்பனி" என்னும் அற நிறுவனத்தில் அண்மைக் காலம் வரை இருந்தது. 2015ல் இது அறிவியல் அருங்காட்சியகத்தில் சேர்க்கப்பட்டுள்ளது. 1715ல் செய்யப்பட்ட இரண்டாவது மணிக்கூடு ஏற்கெனவே இலண்டனில் உள்ள அறிவியல் அருங்காட்சியகத்திலேயே இருந்தது. 1717ல் செய்யப்பட மூன்றாவது, யோர்க்சயரில் உள்ள நொசுட்டெல் பிரையோரி மாளிகையில் வைக்கப்பட்டுள்ளது.

மேற்கோள்கள்
-----------

1. ↑  William E. Carter, Merri Sue Carter. "The British Longitude Act Reconsidered". *American Scientist*. 19 April 2015 அன்று பார்க்கப்பட்டது.
2. ↑  "100 great British heroes". BBC. 21 August 2002.. பார்த்த நாள்: 10 February 2012.
3. ↑  "John Harrison: Timekeeper to Nostell and the world!". *BBC Bradford and West Yorkshire* (BBC). 8 April 2009.. பார்த்த நாள்: 10 February 2012.
4. ↑  Sobel, Dava (1995). *Longitude: The True Story of a Lone Genius Who Solved the Greatest Scientific Problem of His Time*. New York: Penguin. பன்னாட்டுத் தரப்புத்தக எண்:0-14-025879-5. .
**ஏ. ஆர். ஆர். சீனிவாசன்** (A. R. R. Seenivasan) ஓர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். இவர் 1996ஆம் ஆண்டு தேர்தலில் விருதுநகர் தொகுதியிலிருந்து திராவிட முன்னேற்றக் கழக வேட்பாளராக தமிழ்நாடு சட்டமன்றத்துக்குத் முதன் முறையாகத் தேர்ந்தெடுக்கப்பட்டார். இவர் 2016 மற்றும் 2021 ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தலில் விருதுநகர் சட்டமன்றத் தொகுதியிலிருந்து திமுக சார்பில் போட்டியிட்டு மீண்டும் சட்டமன்ற உறுப்பினரானார். இவரது சொந்த ஊர் மீசலூர் அருகிலுள்ள எம். அழகாபுரி ஆகும்.

மேற்கோள்கள்
-----------

1. ↑  "1996 தமிழ்நாடு சட்டமன்றத் தேர்தல் முடிவுகள், இந்தியத் தேர்தல் ஆணையம்" (PDF). 2010-10-07 அன்று மூலம் (PDF) பரணிடப்பட்டது. 2017-06-22 அன்று பார்க்கப்பட்டது.
2. ↑  "Assembly wise Candidate Valid Votes count 2016, Tamil Nadu" (PDF). *www.elections.tn.gov.in*. 30 ஏப்ரல் 2022 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. 30 Apr 2022 அன்று பார்க்கப்பட்டது.
3. ↑  "16th Assembly Members". Government of Tamil Nadu. 2021-05-07 அன்று பார்க்கப்பட்டது.
**வட்ட-நெசவு சிலந்தி (Orb-weaver spiders** or **araneids)** என்பவை சிலந்தி குடும்பத்தைச் சேர்ந்த அரேனேடாவின் உறுப்பினர்கள்.   அவை பெரும்பாலும் தோட்டங்கள், வயல்கள்,  காடுகள் போன்ற இடங்களில் காணப்படும் இவை சுருள் சக்கர வடிவ வலை பின்னக்கூடிய பொதுவான சிலந்திக் குழுவைச் சேர்ந்தவை. "Orb" என்றால் வட்ட வடிவம் என்று பொருள், இதுவே இந்தக் குழுவின் ஆங்கில பெயர் வரக் காரணமாகும்.  இவை எட்டு ஒத்த கண்களும், இழைகள் கொண்ட எட்டு கால்கள் கொண்டுள்ளன.

இந்த குடும்பத்தில் நன்கு அறிமுகமான  பிரகாசமான நிறமுடைய தோட்டச் சிலந்திகள் உள்ளிட்டவை அடங்கும். இதில் உலகளவில் 172 பேரினங்களும்  3122 வகை இனங்களும் உள்ளன. சிலந்திகளில் இந்த குடும்பம்  மூன்றாவது பெரிய சிலந்தி குடும்பமாக (குதிக்கும் சிலந்தி மற்றும் லினியீபைடை ஆகியவற்றுக்கு அடுத்து) உள்ளன.

இந்த வகைச் சிலந்திகள் பின்னும் வலையில் ஒட்டக்கூடிய வலை, ஒட்டாத வலை என கலந்து பின்னுகின்றன. இரையைப் பிடிக்கும் இழை ஒட்டக்கூடியதாகவும், சிலந்தி நகர்ந்து செல்லக் கைடியவை ஒட்டாத இழையாகவும் இருக்கும். இவை எப்போதும் ஒட்டாத இழையிலேயே கவனமாகக் கால் வைத்து செல்லும். பொதுவாக இதுபோன்ற சிலந்திகள் வலையின் ஒரு மூலையில் மறைந்திருக்கும். வலையில் இரை அகப்பட்டவுடன் வலையில் ஏற்படும் அதிர்வுகளை உணர்ந்துகொண்டு ஓடிவந்து இரையைப் பிடித்து உண்ணும்.

மேற்கோள்கள்
-----------

1. ↑  "Family: Araneidae Clerck, 1757". *World Spider Catalog*. Natural History Museum Bern. 2016-10-01 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "Currently valid spider genera and species". *World Spider Catalog*. Natural History Museum, Bern. 16 August 2017 அன்று பார்க்கப்பட்டது.
3. ↑  ஆதி வள்ளியப்பன் (16 திசம்பர் 2017). "வலையில் சிக்காத சிலந்தி". *கட்டுரை*. தி இந்து தமிழ். 16 திசம்பர் 2017 அன்று பார்க்கப்பட்டது.
**ஏ. ஆர். கிட்வாய்** (Akhlaq Ur Rehman Kidwai 1 சூலை 1920 – 24 ஆகத்து 2016) என்பவர் இந்திய அறிவியலாளர், கல்வியாளர், மற்றும் அரசியலாளர். பிகார், மேற்கு வங்கம், அரியானா போன்ற மாநிலங்களில் ஆளுநராகப் பதவி வகித்தவர். பத்ம விபூசண் விருது பெற்றவர்.

பிறப்பும் படிப்பும்
-------------------

உத்தரப் பிரதேசத்தில் பரபங்கி மாவட்டம், பரகான் என்ற சிற்றுரில் பிறந்தார். ஜாமியா இசுலாமியப் பல்கலைக் கழகத்தில் கல்வி பயின்று இளங்கலைப் பட்டம் பெற்றார்.
பின்னர் இல்லினாய்சு பல்கலைக்கழகத்தில் முதுஅறிவியல் பட்டமும், கார்னெல் பல்கலைக் கழகத்தில் ஆய்வுப்பட்டமும் பெற்றார்.

கல்விப் பணிகள்
--------------

கிட்வாய் பேராசிரியராக அலிகர் முசுலீம் பல்கலைக் கழகத்தில் பணியாற்றினார். அங்கேயே வேதியல் துறைத் தலைவரா கவும், அறிவியல் துறை டீன் என்ற பொறுப்பிலும் இருந்தார். 1974 முதல் 1977 வரை யூனியன் பப்ளிக் சர்வீசு கமிசனின் தலைவராகவும் இருந்தார். 1983 முதல் 1992 வரை அலிகர் முசுலீம் பல்கலைக்கழக வேந்தராகவும் இருந்தார்.
சம்மு காசுமீர் வங்கியின் இயக்குநர் பதவியையும் பொறுப்பேற்றார்.

ஆளுநர் பதவிகளில்
----------------

பிகார் மாநில ஆளுநராக 1979 முதல் 1985 வரையும் பதவி வகித்தார். இரண்டாம் முறையாக 1993 முதல் 1998 வரை பிகார் மாநில ஆளுநராக இருந்தார். 1998 முத்த 1999 வரை மேற்கு வங்கத்திலும் 2004 முதல் 2009 வரை அரியானாவிலும் ஆளுநர் பதவியில் பணியாற்றினார். இராசஸ்தான் மாநிலத்தில் சில மாதங்கள் 2007 சூன் முதல் செப்டம்பர் வரை ஆளுநராக இருந்தார்.

பிற பதவிகளும் விருதும்
----------------------

நாடாளுமன்ற மாநிலங்களவை உறுப்பினராக 2000 ஆம் ஆண்டு சனவரி முதல் 2004 சூலை வரை பதவி வகித்தார். கித்வாய் தேசிய மட்ட அளவில் பல்வேறு அமைப்புகளிலும் ஆணையங்களிலும் உறுப்பினராக இருந்தார். இவரது பொது வாழ்க்கை சேவையைக் கருதி பத்ம விபூசண் விருது 2011 ஆம் ஆண்டில் இந்திய நடுவணரசால் வழங்கப்பட்டது.

மேற்கோள்
--------

1. ↑  Biographical information on Kidwai பரணிடப்பட்டது 2016-03-03 at the வந்தவழி இயந்திரம், legislativebodiesinindia.gov.in
2. ↑  Biographical information on Kidwai பரணிடப்பட்டது 2011-07-21 at the வந்தவழி இயந்திரம், governor.bih.nic.in
3. ↑  "S.K. Singh takes oath as Governor of Rajasthan" பரணிடப்பட்டது 2007-09-27 at the வந்தவழி இயந்திரம், PTI (*The Hindu*), September 6, 2007.

| * பா
* உ
* தொ
அரியானா மாநில ஆளுநர்கள் |
| --- |
| 
* தர்ம வீரா
* பிரேந்திர நாராயண் சக்கரவர்த்தி
* ரஞ்சித் சிங் நரூலா
* ஜெய்சுக்லால் காதி
* அரிசரண் சிங் பிரார்
* சுர்சித் சிங் சந்தவாலியா
* கன்பத்ராவ் தேவ்ஜி தபசே
* சை. மு. உ. பர்னி
* ஹரி ஆனந்த் பராரி
* தானிக் லால் மண்டல்
* மகாவீர் பிரசாத்
* பாபு பரமானந்து
* ஓம் பிரகாசு வர்மா
* ஏ. ஆர். கிட்வாய்
* ஜகன்னாத் பகாடியா
* காப்தன் சிங் சோலங்கி
* சத்யதேவ் நாராயணன் ஆர்யா
* பண்டாரு தத்தாத்திரேயா

 |
பிரேசிலில் மாரஞ்யோவிலுள்ள பாபாசு பனைகள்
**பாபாசு எண்ணெய்** (Babassu oil) அல்லது **கூசி எண்ணெய்** (cusi oil) என்பது தென் அமெரிக்காவின் அமேசான் பகுதியில் வளரும் பாபாசு பனை (*அட்டலியா ஸ்பெசியோசா*) விதைகளில் இருந்து பிரித்தெடுக்கப்படும் ஒரு தெளிவான வெளிர்-மஞ்சள் நிறமுடைய தாவர எண்ணெய் ஆகும். இது உணவு, தூய்மிப்புப் பொருள் மற்றும் தோல் பொருட்கள் போன்றவற்றில் பயன்படுத்தப்படும் ஓர் உலரா எண்ணெய் ஆகும். இந்த எண்ணெயின் பண்புகள் தேங்காய் எண்ணெய் போலவே உள்ளதால் தேங்காய் எண்ணெய் பயன்படுத்தப்படும் அதே சூழலில் இதுவும் பயன்படுத்தப்படுகிறது. அண்மைக்காலங்களில் இது தேங்காய் எண்ணெய்க்கு மாற்றாகவும் பயன்படுத்தப்படுகிறது. 

பாபாசு எண்ணெயில் 70% கொழுப்புகள் உள்ளன. அவை பின்வரும் அளவில் காணப்படுகின்றன.

| கொழுப்பமிலம் | விழுக்காடு
  |
| --- | --- |
| லாரிக் அமிலம் | 50.0%
  |
| மைரிஸ்ட்டிக் அமிலம் | 20.0%
  |
| பாமிட்டிக் அமிலம் | 11.0%
  |
| ஓலியிக் அமிலம் | 10.0%
  |
| ஸ்டியரிக் அமிலம் | 3.5%
  |

பாபாசு எண்ணெயிலிருக்கும் லாரிக், மைரிஸ்ட்டிக் அமிலங்களின் உருகு வெப்பநிலை மனிதர்களின் இயல்பு உடல்வெப்பநிலைக்கு அருகிலுள்ளது, எனவே பாபாசு எண்ணெயை திண்ம வடிவில் தோலில் இடும்போது உடற்சூட்டினால் கரைந்துவிடுகிறது. அவ்வேளையில் ஏற்படும் வெப்பப் பரிமாற்றமானது குளிர்ச்சியான உணர்வைக் கொடுக்கிறது. இது ஒரு திறம்மிக்க மென்மையாக்கு களிம்பாகப் பயன்படுகிறது.

2008-ம் ஆண்டு பிப்ரவரியில் விர்ஜின் அட்லாண்டிக் நிறுவனத்தின் நல்கையில் உயிரி எரிபொருள் வெள்ளோட்டத்தின் ஒரு பகுதியாக பாபாசு எண்ணெய் மற்றும் தேங்காய் எண்ணெய் கொண்ட கலவை, போயிங் 747-ன் ஒரு பொறியைப் பகுதியளவில் இயக்கப் பயன்பட்டது.

சான்றுகள்
---------

1. ↑  "Soap Making Oil Properties". Saratoga Scents. 2006-10-07 அன்று மூலம் பரணிடப்பட்டது. 2006-10-09 அன்று பார்க்கப்பட்டது.
2. ↑  First biofuel flight *BBC News* 24 பிப்ரவரி 2008
**ஏ. ஆர். மேனன்** (A. R. Menon) (1886-1960) இந்தியாவின் கேரளா மாநிலத்தைச் சார்ந்தவர். காங்கிரஸ் கட்சியைச் சார்ந்த அரசியல்வாதி இவர். கேரளாவின் முதல் சுகாதாரத் துறை அமைச்சராகப் பணிபுரிந்தார்.

வாழ்க்கை வரலாறு
---------------

1886 ஆம் ஆண்டு ஏப்ரல் மாதம் 6 ஆம் தியதி பிறந்தார். சென்னைப் பல்கலைக் கழகத்தில் மருத்துவம் படித்து மருத்துவராக ஆனாலும் பொதுச் சேவையில் அதிக அளவு ஈடுபட்டார். கொச்சி பகுதியின் சட்டமன்ற உறுப்பினராகத் தேர்தெடுக்கப்பட்டார். பின்னர் திருவாங்கூர் மற்றும் கொச்சி இரண்டும் இணைந்ததும் சட்டமன்ற உறுப்பினராக 1954 முதல் 1956 வரை பணிபுரிந்தார். இவர் திருச்சூர் நகராட்சியின் தலைவராக 14 ஆண்டுகள் செயல்பட்டார். மேலும் பாலக்காடு நகராட்சியின் தலைவராக இரண்டு முறை தெர்ந்தெடுக்கப்பட்டார். சென்னை பல்கலைக்கழகத்தின் (Madras University Senate) செனட் உறுப்பினர் பதவியையும் வகித்திருந்தார். திருச்சூர் தொகுதியில் சுயேட்சையாகப் போட்டியிட்டு வெற்றி பெற்று 05.04.1957 முதல் 31.07.1959 வரை நம்பூதிரிப்பாட் அமைச்சரவையில் சுகாதாரத் துறை அமைச்சராகப் பணிபுரிந்தார். தனது 74 ஆவது வயதில் 09.10.1960 அன்று மரணமடைந்தார்.
அவருக்கு கேரள சட்டமன்றம் 10.10.1960 அன்று அஞ்சலி செலுத்தியது.

மேற்கோள்கள்
-----------

1. ↑  "Dr A.R Menon ( First Health Minister of Kerala)".
2. ↑  "A.R.Menon". 2013-08-19 அன்று மூலம் பரணிடப்பட்டது. 2013-10-09 அன்று பார்க்கப்பட்டது.
நமக்கு கிடைக்கும் வானொலி மற்றும் தொலைக்காட்சி நிகழ்ச்சிகளை இந்த **வானொலி அலைகள்** தான் தாங்கி வருகின்றன. இவை மின்காந்த அலைகள் ஆகும். அதாவது இந்த மின்காந்த அலை என்பது ஒரு தளத்தில் மின்புல வேறுபாடுகளும் அதற்குச் செங்குத்தான தளத்தில் காந்தப்புலத்தின் வேறுபாடுகளும் அமைந்து இவ்விரு தளங்களும் விரியும் திசைகளுக்குச் செங்குத்தான திசையில் பரவும் அலை ஆகும். இம்மின்காந்த அலைகள் நூற்றுக்கணக்கான மீட்டர்கள் நீளம் முதல் 30 சென்ட்டி மீட்டர் நீளம் வரை அலைநீளம் உடையவை. மிக நெடுந்தொலைவு செல்லக் கூடியவை. மிகத் தொலைவிலுள்ள நட்சத்திரங்கள், அண்டங்கள் சிலவும் இவ்வகை அலைகளை வெளிவிடுகின்றன. அவைப பற்றி வானொலி தொலைக்கருவி் மூலமாகவே அறிகிறோம்.

அலை வீச்சில் ஒலியலைகளுக்கு ஏற்றார்போல மாற்றம் ஏற்படுத்தி அலைபரப்பப் படும் AM வானொலி நிலையத்தின் அலைவரிசை 750 Mega Hertz என்றால் அந்த அலைகள் 400மீட்டர் அலைநீளம் கொண்டதாக இருக்கும். இங்கு அலைவரிசை என்பது அதிர்வெண் ஆகும். ஒரு எளிய சமன்பாடு இந்த அலைநீளத்திற்கும், அதிர்வெண்ணுக்கும் இடையேயான தொடர்பைக் காட்டும். அதாவது, அதிர்வெண் x அலைநீளம் = மின்காந்த அலை பரவும் விரைவு ஆகும். மின்காந்த அலைகள் ஒளியின் விரைவில் நகரும். ஒளியின் வேகம் சுமார் 3×108 மீட்டர். இதே போல 100 Mega Hertz அலைவரிசை FM நிலையமானால் இதன் அலைநீளம் 3 மீட்டராக இருக்கும். இதனால் தான் FM நிலையங்கள் அதிக சக்தியுடன் தெளிவாக இருந்தாலும் AM நிலையங்களைப் போல நீண்ட தூரத்திற்கு எடுப்பதில்லை. FM என்பது ஒலியலைகளுக்கு ஏற்றார்போல அதிர்வெண் மாறும் அலைகளாகும்.
ஏ. ஆர். இராஜாராஜ வர்மா
 ஏ. ஆர். இராஜாராஜ வர்மாவின் கையெழுத்துப் பிரதி
**ஏ. ஆர். இராஜராஜ வர்மா** (*A. R. Raja Raja Varma*) (மலையாளம்: എ.ആർ. രാജരാജവർമ്മ ) (1863-1918) ஓர் இந்தியக் கவிஞரும், இலக்கண நிபுணரும், திருவனந்தபுரத்தின் மகாராஜா கல்லூரியில் (தற்போதைய பல்கலைக்கழகக் கல்லூரி ) கிழக்கத்திய மொழிகளின் பேராசிரியருமாவார்.

இலக்கண நிபுணர் என்பதோடு மட்டுமல்லாமல், இவர் ஒரு பிரபல விமர்சகர், கவிஞர், கட்டுரையாளர், பல்கலைக்கழக ஆசிரியர், கல்வி சீர்திருத்தவாதியாகவும் இருந்தார். இருபதாம் நூற்றாண்டின் ஆரம்ப தசாப்தங்களில், மலையாள மொழியின் இலக்கணம், கவிதை, சொல்லாட்சிக்கான திட்டவட்டமான திட்டவட்டங்களை இவர் உருவாக்கினார்.

ஆரம்ப கால வாழ்க்கை
------------------

ஏ.ஆர்.இராஜராஜ வர்மா மலப்புறம் மாவட்டத்தின் முந்தைய பரப்பநாட்டின் அரச குடும்பத்தின் ஒரு உறுப்பினராக இருந்தார். இவர், 1863 பிப்ரவரியில் சங்கனாச்சேரியிலுள்ள உள்ள இலட்சுமிபுரம் அரண்மனையின் கேரள வர்மா வல்லிய கோயி தம்புரானின் தாய்வழி சகோதரிரின் மகளானகுஞ்சிக்காவு தம்புராட்டிக்கும், கிடங்கூர் ஒனந்துருதி பாட்டியாலின் வீட்டில் வாசுதேவன் நம்பூதிரிக்கும் மகனாகப் பிறந்தார்.

பணிகள்
------

வர்மா சமசுகிருதம் , மலையாளம் போன்ற மொழிகளில் பரவலாக எழுதினார். மலையாள இலக்கியத்தில் இவர் செய்த பங்களிப்புகளுக்காக **கேரள பாணினி** என்று அழைக்கப்படுகிறார். மலையாள இலக்கியத்தின் பொற்காலத்தில் கேரளாவில் ஏற்பட்ட சிறந்த இலக்கிய மறுமலர்ச்சியின் பின்னணியில் இவர் இருந்தார்.

முக்கிய படைப்புகள்
------------------

கேரள பாணினீயம், பாஷாபூஷனம், விரித மஞ்சரி, சாகித்ய சகாயம் போன்றவை இவரது முக்கியமான படைப்புகளாகும். இவற்றில் சாகித்ய் சகாயம் ஆங்கில பாணி நிறுத்தற்குறிகளை மலையாளத்திற்கு அறிமுகப்படுத்தியது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
	+ 2
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* United States
* போலந்து

 |
| மற்றவை | 
* IdRef

 |


1. ↑  "Archived copy". 2011-07-16 அன்று மூலம் பரணிடப்பட்டது. 2010-08-27 அன்று பார்க்கப்பட்டது.CS1 maint: archived copy as title (link)
2. ↑  George, K. M. (1972). *Western Influence on Malayalam Language and Literature*. சாகித்திய அகாதமி. பக். 22. பன்னாட்டுத் தரப்புத்தக எண்:978-81-260-0413-3.
***(இ)லவ் மாக்டேல்*** ஒரு 2020 ஆண்டு வெளிவந்த காதல் திரைப்படம். இதன் கதையை எழுதி மற்றும் இயக்கியவர் புது இயக்குனர் கிருஷ்ணா ஆவார். மேலும், இவருடன் சேர்ந்து இக்கதையின் முதன்மை நடிகையான மிலானா நாகராஜ் இப்படத்தை உருவாக்கினர். இப்படம் 31 சனவரி 2020 அன்று வெளியானது. 

 

இத்திரைப்படத்திற்கு பெரிதாக எவ்வித விளம்பரங்கள் செய்யாதப்போதிலும், இது மாபெரும் வெற்றி அடைந்தது. 

ஆதி (கிருஷ்ணா) ஒரு நடுத்தர மென்பொருள் ஊழியர். உடிபியை நோக்கிச் செல்லும் வழியில், உயர்நிலை கல்வி கற்று வரும் ஒரு இளம்பெண் எதிர்கொண்ட இக்கட்டுகளிலிருந்து மீட்டுச் செல்கிறார். செல்லும்போக்கில் ஆதி தனது பள்ளிபருவதில், கல்லூரியில், பணியாற்றிய இடத்தில் ஏற்பட்ட காதல் கதைகளை விவரிக்கிரார். 

அஃது, கதை மிக உருக்கமான மனதை வருடும் முடிவைக்கொண்டு முடித்துள்ளனர்.

முகப்பு ஊடகம்
-------------

இந்த படம் OTT இயங்குதளமான அமேசான் பிரைமில் 08 மார்ச் 2020 அன்று காணப்பெறக் கிடைத்தது. 

 
1. ↑  "Love Mocktail Movie Review: Watch it if you're a fan of romance or nostalgia". times of india. 31 January 2020.
2. ↑  "'KRISHNA AND MILANA NAGARAJ'S LOVE MOCKTAIL IS A ROMANTIC DRAMA'". 31 January 2020.
3. ↑  "I was inspired by the Tamil film '96' to make 'Love Mocktail': Director Krishna". *the new indian express*.
4. ↑  "Love Mocktail". *binged* (ஆங்கிலம்). 2020-03-12. 2020-03-12 அன்று பார்க்கப்பட்டது.